UMBUZO: Ngingowesifazane osemncane osanda kuhlukanisa nendoda ebengishade nayo iminyaka. Akulula ngempela ukuba wedwa emva kwesikhathi eside nomuntu oyedwa ikakhulukazi uma beningenabo nabantwana. Ukuba besinabantwana ngabe ngisiqeda ngabo isizungu. Manje angazi nokuthi ngiqalephi kwezothando nokuthi sengikulungele yini. Ngicela ukwazi Mo noPhindi ukuthi ngizokwazi kanjani uma sengikulungele ukuba nomunye umuntu empilweni yami nokuthi singakanani isikhathi okumele ngisihlale ngaphambi kokuvuleleka kwabanye abantu besilisa?
Ngabe ngenza iphutha uma ngiyicabangisisa le nto yokuhlukana kwethu ukuze amaholidi afike sisendawonye.
Sinesiqiniseko sokuthi anihlukananga nje kungenasizathu. Ukubuyelana ngenxa yamaholidi ngeke kuxazulule izinkinga zenu. Wena qina esinqumeni osithathile, ungavumeli into encane njengamaholidi imise impilo yakho. Siyavuma kona ukuthi akulula ukuhlukana nomuntu obeyikho konke empilweni yakho kodwa ake uzibuze ukuthi yini eyenze nahlukana kwasekuqaleni, ubona ukuthi leyo nto izophela yini ngezikhathi zamaholidi? Kubalulekile ukufunda ukuzimela noma kunzima kangakanani. Isikhathi samaholidi esokukhombisa uthando kwesibathandayo ngakho nawe akube yisikhathi sokubuyelana nomndeni wakho nesokwakha abangani abasha.
Ngingowesilisa osanda kuhlangana nowesifazane engimthanda ngenhliziyo yami yonke. Sengikulungele nokumveza emndenini wami kodwa kunenkinga eyodwa, unabantwana ababili. Nginesiqiniseko sokuthi umndeni wami ngeke umamukele ikakhulukazi njengoba mina ngingenabantwana. Ngibona sengathi kumele ngikhethe phakathi komndeni wami nomuntu engimthandayo. Ngenzenjani?
Uyise wendodakazi yami akasebenzi okwenza angakwazi ukusinakekela ngendlela efanele. Ngenhlanhla ngiyasebenza okwenza isimo sibe ngcono. Ekuqaleni kwakungenzima kakhulu futhi ngangihleli ethembeni lokuthi uyogcina ewutholile umsebenzi kodwa kuphela unyaka kungekho okuvelayo. Sengivele ngicasuke ngisho ethi ufuna ukuzobona umntwana ngoba angazi uzombona nani engamphathele lutho. Manje angazi noma wenza ngamabomu yini ngoba ebona ukuthi mina ngiyamnakekela umntwana ngaphandle kwakhe. Ngabe ngiyona uma ngimvimba ukubona umntwana kuze kube useyasebenza?
Kuyobe wenza elikhulu iphutha ngokumvimba ekuboneni ingane yakhe ngenxa yokuthi akasebenzi. Yebo imali iyadingeka ekukhuliseni umntwana ngendlela kodwa ayisiyo yonke into. Umntwana udinga uthando lukayise ngaphezu kwemali. Okwakho ukumsiza lapho ungamsiza khona ukuze athole umsebenzi. Msize acabange ezinye izindlela zokwenza imali esalinde ukuwuthola.